બીએસએનલના તમામ યુનિયન અને એસોસિએશન દ્વારા કર્મચારીઓના પડતર પ્રશ્નો અંગે વારંવાર રજૂઆત કરવામાં આવી હોવા છતાં કોઇ જ નિરાકરણ આવ્યુ ન હોવાથી હવે દેશવ્યાપી આંદોલન શરૂ કરવામાં આવ્યુ હોવાની ગઇકાલે કર્મચારી અગ્રણી બી. જી. પટેલે જણાવ્યુ હતુ. કેન્દ્ર સરકાર દ્વારા બીએસએનએલને ફોર-જી ની ફાળવણી કરવાનો નિર્ણય લેવામાં આવતો નથી. તે બાબતે પણ ગંભીર આક્ષેપ સરકાર પર થઇ રહ્યા છે. આ ઉપરાંત ત્રીજુ પગાર સુધારણા, બીએસએનલના પેન્શનરોને પેન્શન સુધારણા વગેરે વણઉકેલ્યા પ્રશ્નોના ઉકેલ માટે વારંવાર રજૂઆતો કરવામાં આવતી હતી.